joelniklaus/EU_Wikipedias huggingface dataset:
Komoditná burza Bratislava

Komoditná burza Bratislava, a. s., skr. KBB (názov v angličtine podľa stanov spoločnosti Comodity Exchange Bratislava, JSC, názov v nemčine podľa stanov spoločnosti Warenbörse Bratislava, AG) je jediná komoditná burza na Slovensku. 

Bola založená v roku 1992. Vznikla ako nezisková spoločnosť založená podľa zákona č. 229/92 Zb. o komoditných burzách. Burza sa transformovala podľa zákona 92/2008 na akciovú spoločnosť so základným imaním 780 000 €.

Komoditná burza Bratislava, a. s. je prvá burza na svete ktorá začala non-stop obchodovanie. 
Komoditná burza má dohľad od štátu vo forme osoby z MHSR v dozornej rade, osoby z MHSR v burzovej komore, osoby z MPSR v burzovej komore, burzového komisára, a zástupcu burzového komisára. 

Na hlavnom trhu sa primárne obchodujú:
 Emisie CO2
 Poľnohospodárske komodity
 Diamanty 
 Minerály (posypová soľ)
 Energetická štiepka

Komoditná burza 3.11.2009 spustila aukčný systém , umožnila priamy vstup na burzu zadarmo a spustila stránku znalostnej bázy burzy..

Referencie

Externé odkazy 
 http://www.kbb.sk

Komoditné burzy
Podniky v Bratislave
Ťiou-čchüan

Ťiou-čchüan (pinyin: Jiuquan) je najstaršia čínska raketová základňa, ktorá bola vybudovaná roku 1956 a pre kozmonautiku prestavaná v roku 1969. V medzinárodnom systéme označovania má pridelený znak CH. Základňa bola vybudovaná v nadmorskej výške približne 1000 m. n. m. v púšti Vnútorného Mongolska

Pomenovanie   
Kozmodróm sa tiež nazýval Šuang-Čcheng-cu podľa blízkeho rovnomenného mesta v provincii Ganzu. Oficiálny čínsky názov je v slovenskom prepise Ťiou-čchüan Wej-sing Fa-še Čung-sin, v anglickom Jiuquan Weixing Fashe Zhongxin, oficiálna anglická verzia názvu je Jiuquan Satellite Launch Center

Využitie   
Stavba raketovej základne začala 1. júna 1956. V roku 1960 z tejto základne štartovali ruské balistické rakety R-2. Dňa 27. októbra 1966 odtiaľ vypustili prototyp riadenej strely s jadrovou hlavicou. V roku 1969 bola základňa upravená pre štarty rakiet so satelitmi. Boli vybudované dve štartovacie rampy s jednou spoločnou otočnou vežou. 1. novembra 1969 tu bol uskutočnený prvý, vtedy neúspešný, štart prvej čínskej rakety CZ-1 (tiež Čchang Čeng, resp. Chang-Zheng). Opakovaný pokus 24. apríla 1970 sa podaril, nová CZ-1 vyniesla na obežnú dráhu Zeme prvú čínsku družicu China-1 (tiež Čína-1, alebo Mao-1). Odtiaľ štartovali aj ďalšie čínske družice tohto mena.. V roku 1974 tu bola vypustená nová raketa CZ-2 a v roku 1999 bola postavená tretia rampa pre raketový nosič Čchang-čeng 2F (tiež Chang Zheng 2F) určený pre pilotované lety.

Referencie

Externé odkazy

 
Kozmodróm na MEK 
 Kozmodróm na Space40 

Kozmodrómy
Kozmonautika v Číne
Sinsimija

Sinsimija je tradičný arabský strunový nástroj. Používa sa zvyčajne v Egyptskej hudbe.

Externé odkazy
Stránka o hudobnom nástroji v anglickom jazyku
Fotografie

Video
Video

Audio
Audio ukážka

Hudobné nástroje
Adolf Burger

Adolf Burger (* 12. august 1917, Veľká Lomnica, Slovensko† 6. december 2016, Praha, Česko) bol Slovák židovského pôvodu, ktorý sa počas 2. svetovej vojny ako väzeň zúčastnil Akcie Bernhard, nemeckého fašistického projektu falšovania platidiel a dokumentov Spojencov, doteraz najväčšej známej falšovateľskej akcie v dejinách.

Životopis 
Adolf Burger sa narodil v roku 1917 vo Veľkej Lomnici, v okrese Kežmarok. Školu navštevoval v Kežmarku. V Poprade sa vyučil remeslu typografa. V roku 1937 narukoval do vojenskej služby, do poddôstojníckej školy 3. horského pešieho pluku. Po vojenskej službe pracoval v Bratislave vo firme Horvath a spol. V Bratislave vstúpil do ilegálnej komunistickej strany. Pracoval tam v menšej štvorčlennej skupine, zaoberal sa hlavne overovaním dokumentov, zhotovovaním potlače dokumentov ako sú rodné listy a osvedčenia o štátnom občianstve. V roku 1942 sa oženil. V júni 1942 mu príslušníci Hlinkovej gardy vykonali domovú prehliadku, pričom bolo zadržaných 10 kníh ľavicových autorov. Dňa 11. augusta 1942 bol Adolf Burger zatknutý a po výsluchu odtransportovaný (aj s jeho ženou) do Žiliny a následne do koncentračného tábora Auschwitz I. Odtiaľ bol neskôr presunutý do koncentračného tábora Auschwitz-Birkenau. Pretože bol vyučený typograf, bol premiestnený do koncentračného tábora Sachsenhausen. V koncentračnom tábore Sachsenhausen prebiehala Akcia Bernhard, v ktorej väzni (s patričnými odbornými znalosťami) falšovali spojenecké bankovky, libry a doláre a ďalšie tlačoviny a dokumenty. Adolf Burger je posledným žijúcim pamätníkom tejto akcie, o ktorej napísal knihu, ktorá vyšla v roku 1983 pod názvom Komando padělatelů a neskôr po páde komunizmu v rozšírenej verzii o niektoré pasáže pod názvom Ďáblova dílna. Film natočený podľa tejto knihy získal v roku 2008 cenu Oscara za najlepší cudzojazyčný film. Od roku 1945 Adolf Burger žil v Prahe, kde 6. decembra 2016 zomrel vo veku 99 rokov.

Literatúra 
 Burger, A.: Komando padělatelů, edícia Magnet, Vydavateľstvo Naše vojsko, n.p., Praha, 1983
 Burger, A.: Ďáblova dílna, Ikar, 2007

Film 
 2007 - Diablova dielňa (, Nemecko/Rakúsko

Referencie

Iné projekty 

Slovenské osobnosti druhej svetovej vojny
Väzni koncentračného tábora Auschwitz
Väzni koncentračného tábora Auschwitz-Birkenau
Väzni koncentračného tábora Sachsenhausen
Slovenské osobnosti židovského pôvodu
Preživší holokaust
Osobnosti z Veľkej Lomnice
Barcelona Open Banco Sabadell 2009

Barcelona Open Banco Sabadell 2009 bol tenisový turnaj mužov, ktorý sa konal v dňoch  od 20. do 27. apríla 2009  na otvorených antukových dvorcoch v španielskom meste Barcelona. Titul v dvojhre získal Španiel Rafael Nadal, ktorý vo finále porazil Španiela D. Ferrera. Bol to jeho 35. titul v dvojhre na okruhu ATP.  Titul vo štvorhre získali Kanaďan Daniel Nestor a Srb Nenad Zimonjić, ktorí vo finále porazili indicko-bahamský pár Maheš Bhupáthí, Mark Knowles. Pre D. Nestora to bol 57. a pre N. Zimonjića 25. titul vo štvorhre na okruhu ATP.

Víťazi

Dvojhra mužov

 Rafael Nadal vs.  David Ferrer 6-2 7-5

Štvorhra mužov

 Daniel Nestor /  Nenad Zimonjić vs.  Maheš Bhupáthí /  Mark Knowles 6-3 7-69

Externé odkazy
Oficiálne stránky 

Torneo Godó
ATP World Tour 2009
Miklušova väznica

Miklušova väznica v Košiciach je súbor dvoch prepojených gotických meštianskych domov z prvej polovice 15. storočia, ktoré boli na začiatku 17. storočia adaptované pre potreby mestskej väznice a mučiarne. Na tieto účely slúžila až do roku 1909, potom bola daná do správy Hornouhorského múzea (dnešné Východoslovenské múzeum), ktoré v nej plánovalo inštalovať expozíciu dejín mesta. K tomu došlo až po komplexnej rekonštrukcii vo vojnových rokoch 1940 - 1942. Expozícia sa nachádza na ulici Pri Miklušovej väznici.

V roku 2009 bola dokončená rozsiahla rekonštrukcia muzeálneho areálu vo východnej časti košickej mestskej pamiatkovej rezervácie, ktorá prepojila susediace objekty Miklušovej väznice, Katovej bašty a Rodošta - pamätného domu Františka II. Rákociho. Opätovne boli sprístupnené priestory Katovho bytu a na nádvorí vzniklo lapidárium.

Iné projekty

Externé odkazy 
Katov byt. Rekonštrukcia a revitalizácia historického areálu
Miklušova väznica - osudy malebného dvojdomu. Podrobné dejiny objektu.
Stránky muzeálnej expozície.

Dejiny Košíc
Múzeá v Košiciach
Kultúrne pamiatky na Slovensku
Imrich Petrík

Imrich Petrík (* 2. júl 1983) je bývalý slovenský hokejový brankár.

Je odchovancom klubu VTJ MEZ Michalovce, debutoval v 1. lige za HK Dragon Prešov. V sezóne 2003-04 hosťoval v klube MHC Martin, ktorý v tom čase trénoval Milan Hovorka. Po skončení hosťovania prestúpil do HC Košice. V sezóne 2006-07 hral za MsHK Žilina a v Česku za HC Kometa Brno. V sezónach 2008-09 a 2009-2010 bol brankárom HC ’05 Banská Bystrica. Neskôr prestúpil do nemeckého klubu Wölfe Freiburg .

V roku 2009 ho tréner Ján Filc nominoval na Majstrovstvá sveta 2009 vo Švajčiarsku.

Po skončení hráčskej kariéry sa stal trénerom.

Referencie

Externé odkazy 
 
 Profil na stránke HC Košice
 Profil na eliteprospects.com

Narodenia v 1983
Slovenskí hokejisti
Slovenskí hokejoví brankári
Osobnosti z Michaloviec
Hráči HC Košice
Pathology Stench

Pathology Stench je death metalová kapela z Banskej Bystrice. Jej vznik sa datuje do roku 1992 a počas 17 rokov pôsobenia odohrala množstvo koncertov vrátane turné v USA.

Členovia skupiny 
Kapela mala počas svojho pôsobenia pomerne stabilné obsadenie. Pôvodní členovia sú Báro (spev), Lumír (gitara) a Vlado (bicie). Najnovší člen na poste hráča na basgitaru je Julo.

Diskografia 
Kapela vydala doposiaľ štyri štúdiové albumy, ktoré boli vydané na značkách vydavateľských spoločností Rock Extremum a Shindy productions.

Štúdiové albumy 
 1997 Gluttony (Rock Extremum)
 2000 Accion Mutante (Shindy Productions)
 2003 Nezpyred
 2008 Meatall

Referencie

Externé odkazy 
 Oficiálna stránka
 Myspace

Slovenské heavymetalové hudobné skupiny
Rus

Rus môže byť:
 príslušník ruského národa:
novšie: príslušník národa obývajúceho primárne dnešný štát Rusko, historické synonymum: Veľkorusi, pozri Rusi
staršie (do polovice 20. storočia): 
 príslušník národa pozostávajúceho z podskupín Veľkorusi (=Rusi v užšom zmysle), Malorusi (=Ukrajinci a Rusíni) a Bielorusi, pozri Rusi, Ukrajinci, Rusíni, Bielorusi alebo pozri Rus (národ)
a) Rusín alebo b) karpatský Rusín a karpatský Ukrajinec, pozri Rusíni (a Ukrajinci)
národ, ktorý bol stredovekým predkom neskorších Rusov (Veľkorusov), Ukrajincov a Rusínov (Malorusov) a Bielorusov, pozri Rus (národ)
 občan Ruska, pozri Rusko
 historické územie:
 Kyjevská Rus
 Moskovská Rus
 Podkarpatská Rus
 zastarano: Rusko
 bájny praotec Rusov, pozri Rus (praotec)
 v zoológii:
slovenský názov švábieho rodu Blatella (staršie aj švábieho rodu Ectobius, dnes nazývaného švábik), pozri rus (Blatella) a Ectobius
rus domový (=rus domáci, rus obyčajný, rus nemecký; lat. Blatella germanica)
šprota severná (=šprota obyčajná; lat. Sprattus sprattus)
 ruské noviny na začiatku 20. storočia, pozri Rus (noviny)
 obec v Rumunsku v župe Sălaj, pozri Rus (Sălaj)
 obec v španielskej Andalúzii, pozri Rus (Andalúzia)
 priezvisko, pozri Rus (priezvisko)
 Arantxa Rusová (* 1990), holandská tenistka

RUS je 
 Rural Utilities Service
 ISO 3166-1, kód pre Ruskú federáciu
 ISO 639-2, kód pre ruský jazyk

Zdroje
Šoldov

Šoldov je zaniknutá stredoveká osada z 13. storočia v katastrálnom území obce Štrba.

Poloha 
Ruiny osady sa nachádzajú v nadmorskej výške , na starej ceste z Važca do Štrby.

Archeologický výskum 
Z poveľkomoravského obdobia (okolo roku 960) sa zachovali správy o existencii misijnej stanice a pôsobení pustovníkov a z roku 1222 pochádza vizitácia o farnosti Važca a Štrby. Pravdepodobne išlo práve o osadu Šoldov, ktorú zničili vojská Mongolov počas vpádu do Uhorska v roku 1241. 

Archeologický výskum z roku 1952, ktorý viedol Alfréd Piffl so študentmi archeológie, objavil v Šoldove zvyšky cirkevnej architektúry z románskeho obdobia a v jej okolí niekoľko ďalších objektov. Nájdené boli artefakty, ktoré dokumentujú prekrývanie dvoch období. Kamenný kríž, aktuálne vystavený v Slovenskom národnom múzeu na Bratislavskom hrade, pochádza z obdobia Veľkomoravskej ríše. Zaujímavosťou bol objav kostier ľudí, vysokých okolo 2 metre, čo bolo v stredoveku veľmi zriedkavé. Niekoľko nálezov z tejto lokality sa nachádza v Podtatranskom múzeu v Poprade. V roku 2013 sa uskutočnil nový archeologický výskum, ktorý pomohol upresniť datovanie vzniku osady i podobu kostola.

Externé odkazy 
 Článok o výskume v roku 2013
 profil zaniknutého kostola na apsida.sk

Referencie

Zdroj 
 článok uverejnený v novinách Týždeň o archeologickom výskume. Prof. Dr. A. Piffl 
 Článok o lokalite

Archeologické lokality na Slovensku
Štrba
Primorsko-Achtarsk

Primorsko-Achtarsk () je mesto v Rusku. Je centrom Primorsko-achtarského rajónu Krasnodarského kraja, nachádzajúceho sa na pobreží Achtarského zálivu Azovského mora. Miestni obyvatelia ho často nazývajú aj Achtari (Ахтари́). V roku 2008 tu žilo 32 199 obyvateľov.

Dejiny 
V roku 1774 ovládli ruské vojská tunajšiu tureckú pevnosť Achtar-Bachtar a v roku 1829 tu bola založená prvá osada, ktorú osídlili čiernomorskí kozáci. V roku 1900 získala osada štatút stanice a dostala názov Primorsko-Achtarskaja (Примо́рско-Ахта́рская). Štatút mesta získala v roku 1949.

Externé odkazy 
 Oficiálna stránka

Mestá v Rusku
Geografia Krasnodarského kraja
Ronald Reagan Ballistic Missile Defense Test Site

Ronald Reagan Ballistic Missile Defense Test Site je raketová strelnica a kozmodróm patriace pod správu Spojených štátov amerických, ktorý je postavený v súostroví Ralik v Marshallovych ostrovoch.

História a umiestnenie   
Strelnica bola postavená začiatkom šesťdesiatych rokov 20. storočia na niekoľkých ostrovoch, ktoré sú súčasťou atolu Kwajalein v súostroví Ralik v Marshallovych ostrovoch, ktoré sa nachádzajú v Tichom oceáne (Pacifiku).

Tieto ostrovy sa v roku 1990 formálne osamostatnili ako republika pridružená k USA, niekoľko ostrovov si USA prenajali. Strelnica bola neskôr pomenovaná po prezidentovi Ronaldovi Reaganovi, (niekedy sa preto používa označenie Reagan Test Site) a je v správe americkej armády. Tá ju využívala na testy medzikontinentálnych rakiet a protiraketových zbraní.

V roku 2005 tu americká komerčná spoločnosť SpaceX postavila vypúšťaciu rampu a v susedstve montážnu budovu pre svoje nosné rakety. Tým sa strelnica zaradila medzi kozmodrómy.

Označenie  
 Naval Station Kwajalein (po 2. svetovej vojne – 1959)
 Pacific Missile Range Facility, Kwajalein (1959 – 1964)
 Kwajalein Test Site (1964 – 1968)
 Kwajalein Missile Range (1968 – 1986)
 United States Army Kwajalein Atoll (1986 – 1991)
 Kwajalein Missile Range (1991 – 1999)
 Ronald Reagan Ballistic Missile Defense Test Site (1999 – súčasnosť)

Vybavenie   
V areáli strelnice sú raketové rampy, ubytovacie zariadenia posádky, monitorovacie a sledovacie stanice systému SSN, sledovacie stanice NASA. V blízkosti je aj letisko.

Využitie pre kozmonautiku   
V roku 2000 zo základne odštartovalo lietadlo Lockheed L-1011 Stargazer, ktoré vyniesolo nosič Pegasus XL. Nasledovali ďalšie Pegasusy so satelitmi. V roku 2006 odtiaľ štartovala nosná raketa Falcon 1. V rokoch 2000 – 2008 zo základne do vesmíru odštartovalo osem rakiet. V roku 2009 odtiaľ odštartuje raketa Falcon-1, ktorá by mala vyniesť na orbitu malajskú družicu Raz akSat.

Referencie

Pozri aj 
 Kwajalein

Externé odkazy 
 Kozmodróm na Space40 
 Štart družice HETE-2 
 Štart Falconu

Zdroj 

Kozmodrómy
Chula

Chula (iné slovenské názvy: Hula, Hule, Chulské údolie, Hulské údolie; po hebrejsky: עמק החולה - Emek ha-Chula/Emek ha-Hula/Emek ha-Húláh/Emek ha-Chúláh - "údolie Chula") je poľnohospodárska oblasť v severnom Izraeli s veľkými zásobami sladkej vody. Je významným stanovišťom pre vtáky migrujúce pozdĺž 
Východoafrickej priekopovej prepadliny medzi Afrikou, Európou a Áziou. Preteká ňou rieka Jordán a leží na úpätí Golanských výšin.

Chula (Hula, Hule, Chulské jazero, Hulské jazero; v Biblii jazero Meróm) je jazero, ktoré spolu s okolitými močiarmi bolo v 50. rokoch 20. storočia vysušené v snahe upraviť životné prostredie pre potreby poľnohospodárstva. Hoci mal tento čin zo začiatku veľký celonárodný prínos pre Izrael, časom začalo byť jasné, že úžitky z premeny „pustiny“ jazera Chula a jeho močiarov boli obmedzené. V niekoľkých minulých rokoch, po takmer 50 rokoch neúspešného zápasu o využitie zdroja odvodneného údolia, nakoniec izraelská vláda uznala, že úspešný vývoj môže nastať len za kompromisnej situácie medzi prírodou a rozvojom. Preto bola časť bývalého jazera a močiarov nedávno opätovne zaplavená v rámci pokusu o zabránenie zhoršovaniu kvality pôdy a obnovenie takmer vyhasnutého ekosystému.

Fotogaléria

Iné projekty

Externé odkazy 
 Jewish Virtual Library - Chulské jazero a Jazero Agmon
 Hula Valley Birdwatching Centre

Zdroj 

Jazerá v Izraeli
Hula

Hula alebo Hule môže byť:
 údolie a jazero v Izreali, pozri Chula
 sídlo v Libanone, pozri Hula (Libanon)

Hula môže byť:
 Hula (tanec)
Gioacchino Rossini

Gioacchino Antonio Rossini (* 29. február 1792, Pesaro – † 13. november, 1868, Paríž) bol taliansky hudobný skladateľ, ktorý sa preslávil svojimi operami. Hudbu študoval na lýceu v Bologni, a mal len 18 rokov, keď mu uviedli v Benátkach jeho prvú jednoaktovú operu La cambiale di matrimonio. Preslávil sa však až operou Tancredi, uvedenou v roku 1813, ktorá mu priniesla slávu aj v Miláne,  Ríme či Neapole. Neskôr sa usadil v Paríži, kde sa stal riaditeľom Théâtre Italien a snažil sa o popularizáciu talianskej opery a o podporu mladých skladateľov (podporoval napr. Belliniho).

Bol obdivovateľom viedenského hudobného klasicizmu a diela Mozarta a Haydna silne ovplyvnili jeho opernú tvorbu. Na začiatku svojej kariéry komponoval hlavne komické opery (opera buffa), neskôr komponoval aj vážne opery, ktorej typickým príkladom je opera Wiliam Tell (Guillaume Tell). Spolu skomponoval asi 40 opier, z ktorých najznámejšou sa stala komická opera Barbier zo Sevilly  (Il barbiere di Siviglia). Okrem opier komponoval aj napr. symfónie, kantáty alebo rôzne komorné skladby. V jeho operách sa uplatňoval spevácky štýl bel canto.

Tvorba 
 Komické opery:
 Hodvábny rebrík;
 Talianka v Alžíri; 
 Turek v Taliansku;
 Opera seria:
 Otello; 
 Mojžiš v Egypte;
 Opera semiseria: 
 Barbier zo Sevilly;
 Straka zlodejka;
 Popoluška;
 Grand Opera:
 William Tell;
 Chrámová hudba:
 Omša;
 Stabat Mater.

Rossiniho opery sú postavené na princípe kontrastu. V priebehu každej scény dochádza k prudkým zmenám nálady.

Talianski hudobní skladatelia
Operní skladatelia
Držitelia Radu Pour le Mérite
Osobnosti na portugalských poštových známkach
Osobnosti z Pesara
Primáš

Primáš je vedúci hudobník, prevažne v hudobných zoskupeniach založených na husľovej interpretácii hudby. Označenie primáš poukazuje na toho, kto hrá prim, teda prvé husle v ľudovej cimbalovej kapele alebo v inom hudobnom súbore.

Známi slovenskí primáši 
 Ján Bihary (1764 – 1827)
 Panna Cinka (1711 – 1772)
 Samko Dudík (1880 - 1967)
 Miroslav Dudík (1950)
 František Horváth (1855 – 1939)
 Ján Berky-Mrenica (1939 – 2008)
 Ján Berky-Mrenica ml. (1962)
 Rinaldo Oláh (1929 – 2006)
 Jožko Piťo (1800 – 1886)
 Florián Berki-Rožňavský (1855 – 1893)
 Martin Sleziak (1964)
 František Šarkozi (1820 – 1897)

Literatúra 
Ivan Szabó: Príbehy primášov, Vydavateľstvo Štúdio humoru satiry atď., 2008, ISBN 978-80-85451-40-5, Ilustrácie - Milan Stano

Externé odkazy 
 Primáš - definícia a literatúra

Hudobníci
Prírodná rezervácia Srebarna

Prírodná rezervácia Srebarna sa nachádza na severovýchode Bulharska, neďaleko rovnomennej dediny. Na tomto neveľkom chránenom území žije až okolo stovky rôznych druhov vtákov, ktorí sú tiež často chránení. Rezervácia Srebarna tak patrí k najvýznamnejším prírodným pamiatkam celého Bulharska.

V roku 1983 bola zaradená na zoznam svetového dedičstva UNESCO.

Zdroj 

Lokality Svetového dedičstva v Bulharsku
Biosférické rezervácie
Sounds of the Universe

Sounds of the Universe je dvanásty štúdiový album Depeche Mode.Bolo vydané Mute Records 20. apríla 2009. Producentom bol ako v prípade albumu Playing the Angel Ben Hillier.

Pri nahrávaní bol, rovnako ako v prípade predchádzajúceho albumu, kladený dôraz na analógové syntetizátory, čo Dave Gahan komentoval: "Toto je nový Martinov fetiš, pretože všetky tieto vecičky nakúpil na eBay. Už určite kúpil dobrú polovicu všetkých dostupných analógových prístrojov."

Zoznam skladieb
 "In Chains" – 6:53
 "Hole to Feed" – 3:59 (Dave Gahan, Christian Eigner, Andrew Phillpott)
 "Wrong" – 3:13
 "Fragile Tension" – 4:09
 "Little Soul" – 3:31
 "In Sympathy" – 4:54
 "Peace" – 4:29
 "Come Back" – 5:15 (Gahan, Eigner, Phillpott)
 "Spacewalker" – 1:53
 "Perfect" – 4:33
 "Miles Away / The Truth Is" – 4:14 (Gahan, Eigner, Phillpott)
 "Jezebel" – 4:41
 "Corrupt" – 5:04 (8:58)"Interlude #5"  – 0:37 (bonusova skladba začínajúca 8:17)

Deluxe box set edition
CD 1 - Štandardné CD
 "In Chains" – 6:53
 "Hole to Feed" – 3:59 (Dave Gahan, Christian Eigner, Andrew Phillpott)
 "Wrong" – 3:13
 "Fragile Tension" – 4:09
 "Little Soul" – 3:31
 "In Sympathy" – 4:54
 "Peace" – 4:29
 "Come Back" – 5:15 (Gahan, Eigner, Phillpott)
 "Spacewalker" – 1:53
 "Perfect" – 4:33
 "Miles Away / The Truth Is" – 4:14 (Gahan, Eigner, Phillpott)
 "Jezebel" – 4:41
 "Corrupt" – 5:04 (8:58)"Interlude #5"  – 0:37 (bonusova skladba začínajúca 8:17)

CD 2 - Bonusové Skladby a Remixy
"Light"
"The Sun and the Moon and the Stars"
"Ghost"
"Esque"
"Oh Well" (Gore, Gahan)
"Corrupt (Efdemin Remix)"
"In Chains (Minilogue's Earth Remix)"
"Little Soul (Thomas Fehlmann Flowing Ambient Mix)"
"Jezebel (SixToes Remix)"
"Perfect (Electronic Periodic's Dark Drone Mix)"
"Wrong (Caspa Remix)"

CD 3 - Demo verzie
"Little 15"
"Clean"
"Sweetest Perfection"
"Walking in My Shoes"
"I Feel You"
"Judas"
"Surrender"
"Only When I Lose Myself"
"Nothing's Impossible"
"Corrupt"
"Peace"
"Jezebel"
"Come Back"
"In Chains"

DVD
Making the Universe / Film – 45:23
Usual Thing, Try and Get the Question in the Answer – 55:12
Sounds of the Universe (A Short Film) – 10:05
Wrong (Promo Video) – 3:16
Studio Sessions:
"Corrupt" – 4:08
"Little Soul" – 3:52
"Stories of Old" – 3:24
"Come Back" – 6:05
Audio: Sounds of the Universe plus bonusové skladby v 5.1 surround sound

Single
 "Wrong"
 "Peace"
" Hole to feed"
" Fragile Tension"

Albumy Depeche Mode
Hudobné albumy z 2009
Swahilská Wikipédia

Swahilská Wikipédia (sw. Wikipedia ya Kiswahili) je verzia Wikipédie vo swahilčine.

9. apríla 2009 obsahovala 11 000 článkov, bola 82. najväčšou wikipédiou. V súčasnosti je to jedna z troch wikipédií v nigersko-konžských jazykoch, ktoré prekročili počet 1000 článkov (tento míľnik dosiahla ako prvá), ďalšie dve sú jorubská a somálska.

26. augusta 2006 vyšiel v New York Times článok, kde sa autor zamýšľa nad možnosťami rozvoja wikipédií v domorodých jazykoch subsaharskej Afriky, vzhľadom na časté používanie angličtiny a francúzštiny medzi vzdelanými obyvateľmi tohto regiónu.

Referencie

Pozri aj 
 Jorubská Wikipédia
 Somálska Wikipédia

Externé odkazy 

 Swahilská Wikipédia
 štatistiky swahilskej wikipédie

Wikipédia:Jazykové verzie
Wikipédia
Webové stránky
Marián Greksa

Marián Greksa (* 11. jún 1959, Bratislava) je slovenský rockový spevák, známy hlavne svojím pôsobením v skupinách Modus a Demikát.

Hudobná kariéra 
Marián Greksa sa narodil v roku 1959, popri základnej škole chodil na hodiny klavíra, ale hra na tento nástroj ho veľmi nenadchla. Počas štúdia na gymnáziu hrával v študentských kapelách Vákuum, Katastrofa, Nervy (spolu s Maťom Ďurindom a Andrejom Šebanom) a Tonic chvíľu na bicie, potom štyri roky na basovú gitaru. 

V roku 1981 spolu s gitaristom Andrejom Šebanom založil hardrockovú skupinu Demikát, s ktorou vystupoval dva roky. Pri svojom rozlúčkovom koncerte táto skupina, ktorá nemala vydaný oficiálny hudobný album, iba jeden singel („Puberta Blues“/ „Kráľovstvo krivých zrkadiel“), vypredala bratislavský PKO. 

V roku 1983 sa skupina Demikát rozpadla, Marián Greksa skončil štúdium na Právnickej fakulte Univerzity Komenského a dostal príležitosť spievať so skupinou Modus Janka Lehotského, s ktorou nahral albumy Najlepšie dievčatá a Každý niečo hrá. Z Modusu nastúpil na vojenskú službu, po ktorej nahral spolu s Borisom Filanom, Andrejom Šebanom a Pecim Uherčíkom svoj prvý sólový album s názvom Demikát. Na tomto albume je jeho známy hit „Amerika, Afrika“ a aj skladby, pre ktoré hudbu zložil Jožo Ráž („Ako sa hľadá bubeník“), či Ján Baláž („Maškarné pleso“). Počas Nežnej revolúcie v roku 1989 vyšiel Greksovi jeho druhý sólový album, produkovaný Henrym Tóthom, s názvom Amnestia v blázinci. 

Začiatkom 90. rokov si Marián Greksa zarábal hraním po baroch, neskôr aj ako diskdžokej v zahraničí (Rakúsko, Nemecko, Švajčiarsko, Kanárske ostrovy). V roku 1995 vyšiel skupine Demikát album  Grejtst Hic. V tomto období došlo ku krátkemu comebacku tejto kapely, po skončení ktorého vzniklo zoskupenie Grexa, v ktorom striedavo hrali: Emil Frátrik (bicie), Mišo Kovalčík (gitara), Henry Tóth (basgitara), neskôr aj David Onvualu, Vadim Bušovský, Boris Brna a Atila Béreš. 

Marián Greksa účinkoval v muzikáloch Krysař, Hamlet a Kleopatra. Popri divadle hráva v kluboch a na firemných večierkoch spolu s hudobnými zoskupeniami ako je Grexabat (v roku 2006 jedna z predskupín koncertu Deep Purple), či akustické duo Psycho 3P s Mišom Kovalčíkom a violončelistom, ktoré hrá coververzie známych hitov od Boba Marleyho cez The Beatles až po Metallicu.

Osobný život 
Marián Greksa je druhýkrát ženatý a má dvoch synov a z druhého zväzku dcéru. Je športovo založený, jeho obľúbenou aktivitou je inline korčuľovanie  na čunovskej hrádzi a vodné športy.

Jeho otec, PhDr. Viliam Greksa, bol riaditeľom Gymnázia Ladislava Sáru.

Diskografia

So skupinou Modus 
 1984 - Najlepšie dievčatá 
 1985 - Každý niečo hrá

Sólové albumy 
 1986 - Demikát
 1990 - Amnestia v blázinci
 1995 - Grejtst Hic
 2003 - Grexabat
 2015 - Grexabat - Bolí...

Iné projekty

Zdroje 
  
 SME.sk-Marián Greksa: Šéfredaktorovi Nového Času som chcel rozbiť hubu
 MusicBox.sk: Marián Greksa

 
Slovenskí rockoví speváci
Slovenskí popoví speváci
Slovenskí rockoví basgitaristi
Slovenskí popoví basgitaristi
Slovenskí rockoví bubeníci
Slovenskí popoví bubeníci
Slovenskí herci divadelných muzikálov
Osobnosti z Bratislavy
Smrek

Smrek môže byť:
 rod ihličnatých stromov, pozri smrek (rod)
 ľudovo a staršie: smrek obyčajný  (a pod názvom červený smrek aj smrekovec (opadavý) )
 zastarano: smrekovec (opadavý)
 smrekové drevo
 umelohmotná dyha, ktorej štruktúra a farba je podobná smrekovému drevu, pozri smrek (dyha)
 vrch (2072 m n. m.) v Západných Tatrách, pozri Smrek (vrch v Západných Tatrách)
 priezvisko, pozri Smrek (priezvisko), napr.:
 Ján Smrek (18981982), slovenský básnik (vlastným menom Ján Čietek)
 Peter Smrek (* 1979), slovenský hokejista

Referencie
HK Slovan Gelnica

HK Slovan Gelnica je slovenský hokejový klub z Gelnice.

História
Hokej sa v Gelnici začal hrať od sezóny 1949/50. Začiatkom 60-tych rokov sa už hral v Gelnici hokej pod hlavičkou TJ Slovan Gelnica. Pôsobil však zväčša len v lokálnych súťažiach. Od roku 1977 sa začala tvoriť projektová dokumentácia zimného štadióna, ktorý sa dokončil v roku 1986. Výstavba štadióna bola impulzom pre rozvoj gelnických hokejistov, ktorí tak mohli trénovať počas celého roka. Klub začal pravidelne hrať Krajské Majstrovstvá. Po vzniku samostatných slovenských súťaži hrali gelnickí hokejisti 2. hokejovú ligu len občas. V sezóne 2008/2009 zaznamenali doteraz najlepšie umiestnenie v histórii klubu. 
Od roku 1993 klub každoročne usporadúva "Memoriál Petra Bindasa", ktorý je najstarším medzinárodným turnajom dorastu na Slovensku.

Názvy klubu 
 1949 - HK Gelnica
 1960 - TJ Slovan Gelnica
 1994 - HK Slovan Gelnica

Športové úspechy
 2008/09 - 3. miesto v 2. hokejovej lige (skupina východ)
 2009/10 - 2. miesto v 2. hokejovej lige (skupina východ)
 2010/11 - 3. miesto v 2. hokejovej lige (skupina východ)
 2011/12 - 2. miesto v 2. hokejovej lige (skupina východ)

Umiestnenia v jednotlivých sezónach

Česko-Slovensko 
 2. Slovenská národná hokejová liga  - 1. sezóna
 6. miesto: 1991/92 (skupina východ)

 Krajské Majstrovstvá SR  - 5. sezón
 5. miesto: 1985/86 (skupina východ), 1986/87 (skupina východ)
 7. miesto: 1987/88 (skupina východ), 1989/90 (skupina východ)
 11. miesto: 1988/89 (skupina východ)

Slovensko 
 2. hokejová liga (skupina východ)  - 7. sezón
 2. miesto:  2009/10 (v)
 3. miesto:  2008/09 (v), 2010/11 (v)
 4. miesto: 2000/01 (v) 
 5. miesto: 1997/98 (v), 2001/02 (v),2002/03 (v)

Káder mužstva pre sezónu (2009/10)

Tréneri
  Ladislav Strompf

Brankári
   1  Anton Pavlik (7. október 1987) 
 11  Marek Novotný (3. júl 1985)

Obrancovia
   2  Matej Dudra (1. november 1989) 
   3  Martin Miženko (8. september 1987) 
   5  Ľubomír Dobranský (11. máj 1985) 
   6  Michal Cebuľa (10. september 1984) 
   7  Maroš Vastuško (6. február 1984) 
   8  Lukáš Petrik (13. február 1989) 
 17  Štefan Janečko (14. október 1982)

Útočníci
   4  Tomáš Cvejn (10. október 1984)
   9  Lukáš Laškody (6. december 1985) 
 12  Peter Findura (8. november 1987) 
 13  Martin Palko (26. september 1991) 
 15  Michal Kostyšák (3. október 1983)
 18  Igor Hutka (17. jún 1986) 
 19  Tomáš Gross (17. august 1987)
 20  Michal Rothmajer (4. august 1988) 
 21  Radovan Znak (14. október 1984) 
 22  Peter Gross (3. december 1989)

Slávni hráči 
 Michal Sersen
 Ladislav Ščurko
 Richard Jenčík

Externé odkazy 
 fans stranka klubu
 oficiálna stránka klubu

 
Šport v Gelnici
Gelnica, HK Slovan
Eva Braunová

Eva Braunová (* 6. február 1912, Mníchov – † 30. apríl 1945, Berlín) bola dlhoročná priateľka a v posledných hodinách života aj manželka Adolfa Hitlera.

29. apríla 1945 sa zosobášila s Hitlerom v bunkri blízko kancelárstva. Deň potom, keď červená armáda viedla boje iba niekoľko stoviek metrov od bunkra, spáchala spolu s Hitlerom samovraždu. Zomrela pravdepodobne spolu s Hitlerom prehryznutím kyanidovej ampulky. Hitler sa v momente prehryznutia kyanidovej kapsuly zastrelil. Ich telá boli na Hitlerov rozkaz spálené posádkou bunkra v neďalekom krátere po bombe.

Iné projekty 

Osobnosti z Mníchova
Obete samovrážd
Adolf Hitler
Jaroslav Walter

Jaroslav Walter (* 5. január 1939, Sobědraž – † 20. jún 2014, Bratislava) bol český hokejový útočník a hokejový tréner. 

Bol trénerom slovenských hokejových klubov Slovan Bratislava a Dukla Trenčín, československej a českej hokejovej reprezentácie. Za významný prínos slovenskému ľadovému hokeju mu bol roku 2004, v rámci osláv 75. výročia organizovaného hokeja na Slovensku, udelený Zlatý odznak SZĽH.

Externé odkazy 
 Životopis (Sieň slávy)
  Zomrel člen Siene slávy slovenského hokeja Jaroslav Walter, hockeyslovakia.sk 20.6.2014

Českí hokejisti
Bronzoví olympijskí medailisti v ľadovom hokeji
Česko-slovenskí bronzoví olympijskí medailisti
Českí hokejoví tréneri
Členovia Siene slávy slovenského hokeja
Majstrovstvá sveta v ľadovom hokeji 1996

Majstrovstvá sveta v ľadovom hokeji 1996 A skupiny sa uskutočnili v Rakúsku vo Viedni v dňoch 21. apríla až 5. mája 1996. Prvýkrát sa na podujatí najvyššej kategórie zúčastnilo Slovenské národné hokejové mužstvo. Víťazom tohto turnaja sa stalo , ktoré zdolalo vo finále  4:2.

Štadióny

Zostava majstrov 
Roman Turek, Roman Čechmánek, Petr Franěk - František Kaberle, Drahomír Kadlec, Stanislav Neckář, Antonín Stavjaňa, Michal Sýkora, Jiří Veber, Jiří Vykoukal - Radek Bělohlav, Radek Bonk, Jiří Dopita, Jiří Kučera, Robert Kysela, Robert Lang, Roman Meluzín, Pavel Patera, Martin Procházka, Robert Reichel (C), Viktor Ujčík, Otakar Vejvoda, David Výborný.

Tréneri: Luděk Bukač a Slavomír Lener

Výsledky

Základná časť

Skupina A

Skupina B

O udržanie 
O udržanie sa hralo na dva vzájomné zápasy. Do I. divízie zostúpilo .

Play-off

Pavúk

Štvrťfinále

Semifinále

O 3. miesto

Finále

Konečné poradie 

Majstrovstvá sveta v ľadovom hokeji
Ľadový hokej v 1996
Ľadový hokej
Václav Hudeček

Václav Hudeček (* 7. jún 1952, Rožmitál pod Třemšínem) je český husľový virtuóz. 

Václav Hudeček stál na najvýznamnejších pódiách a hral sosvetovými orchestrami. Potom čo ako 15-ročný debutoval v Londýne s Royal Philharmonic Orchestra hral v Royal Festival Hall či Osaka Festival Hall. Dnes sa okrem koncertovania a nahrávania cédečok systematicky venuje aj pomoci nastupujúcej českej interpretačnej generácii.

Diskografia 
 1995 Brabec, Stivín, Hudeček play Vivaldi, Gaetano Delogu – Supraphon, CD,

Nahrávky 
 Antonio Vivaldi: Koncert d moll pre dvojo huslí a violončelo
 CD Akademie Václava Hudečka a Barocco sempre giovane

Externé odkazy 
 Oficiálna stránka - www.vaclav-hudecek.cz
 www.musicologica.cz
 www.osobnosti.cz
 Rozhovor v časopise Reflex
 NašeTelevize.cz - rozhovor

Zdroje 
 iDnes.cz
 Korzar.sme.sk

Českí huslisti
Absolventi Akadémie múzických umení v Prahe
Svančina

Svančina (svansky ლუშნუ ნინ/შკა̈ნ, lušnu nin/šḳän; gruzínsky სვანური ენა, svanuri ena) je juhokaukazský jazyk, ktorým hovorí asi 15 000 – 30 000 ľudí v Gruzínsku v údolí riek Enguri, Cxenis-c̣q̇ali a Ḳodori, v horách v Svaneti v okrese Mestia a Lentekhi. Odhaduje sa, že asi 2500 Svanov žije v Abcházsku. 

Svančina je najviac vyhradený juhokaukazský jazyk a nie je zrozumiteľná s ďalšími jazykmi patriacich do tejto jazykovej skupiny (gruzínčina, lazčina, mergelčina). Predpokladá sa, že svančina sa izolovala 2000 rokov pred naším letopočtom, teda asi o 1000 rokov skôr než sa diferencovala gruzínčina.

Svančina je ohrozeným jazykom, nemá žiadny písomný štandard a nie je oficiálne podporovaný. Svanovia používajú svančinu len v ústnom styku v rodinnom kruhu, inak hovoria gruzínsky. Počet ľudí ovládajúcich svančinu prudko klesá, ovláda ju iba veľmi málo mladých ľudí.

V roku 1864 bola vytvorená svanská azbuka, ktorá sa však v praxi nikdy nepoužila. Svančina sa môže písať gruzínskym písmom.

а б в г ҕ д е ж ђ з ӡ h i к ӄ л м н о п ҧ q р с т ꚋ у х х́ ц წ f ш ѵ

Dialekty (nárečia)
Svančina sa delí na tieto nárečia a podnárečia. Medzi jednotlivými nárečiami sú značné rozdiely v syntaxe a morfológii.

 Hornobalské nárečie (asi 15 000 ľudí): Ushgul  უშგულური, Kal  კალუღი, Ipar  იფარული,  Mulakh  მულახური, Mesṭia  მესტიური, Lenǯer  ლენჯერული, Laṭal ლატალური 
 Dolnobalské (asi 12 000 ľudí): Bečo  ბეჩოური, Cxumar  ცხუმარული, Ecer  ეცერული,  Par  ფარული,  Čubekh  ჩუბეხეური, Laxam  ლახამულური  
 Laškické
 Lentešské: Xeled  ხელედური, Xopur ხოფურული, Rcxmelur  რცხმელურული,  Čolur  ჩოლურული

Literatúra
 Kevin Tuite, Svan. Université de Montréal. ISBN 3-89586-154-5.

Externé odkazy
Webstránka o Svanoch (v ruštine)
Svančina na Ethnologue
Svančina v databáze TITUS
ECLING - Svančina (audio a video nahrávky)
 Svanovia, svančina, svanské piesne

Kartveliánske jazyky
Jazyky v Gruzínsku
Michal Mravík

Michal Mravík (* 5. február 1971, Trenčín – † 2. apríl 2008, Skalka nad Váhom) bol slovenský hokejista.

Kariéra 
Michal Mravík získal dva tituly majstra Slovenska v ľadovom hokeji. V sezóne 1996/1997 a 2003/2004 s klubom HC Dukla Trenčín. Zomrel pri autonehode 2. apríla 2008 medzi Skalkou nad Váhom a miestnou časťou Nemšovej Kľúčovým po tom, ako sa vracal z golfu.

Kluby 
 HK Spartak Dubnica (1994 – 1996)
 ŠK Matador Púchov (1996)
 HC Dukla Trenčín (1996 – 2004)

Referencie 
 „Bol stále vysmiaty a večný optimista“ denniksport.sk: (4. apríl 2008).

Externé odkazy 
 Michal Mravík na stránke eurohockey.net 

Narodenia v 1971
Úmrtia v 2008
Slovenskí hokejisti
Hráči Dukly Trenčín
Hráči MHK Dubnica nad Váhom
Obete dopravných nehôd
Cyril Zeleňák

Cyril Zeleňák (* 11. september 1951, Šarišské Bohdanovce) je slovenský hráč na bicie nástroje.
 
V rokoch 19681972 študoval na Strednej priemyselnej škole strojníckej v Košiciach. V tomto období hral so skupinami Forty Three. Začal tiež chodiť do ľudovej školy umenia na odbor bicie nástroje. V roku 1972 prichádza do Bratislavy na pozvanie Deža Ursiniho. Stal sa tu členom významných rockových formácií Fermata, Modus, Prúdy a tiež Collegium Musicum. Od roku 1975 nasleduje účinkovanie v zoskupeniach Ladislava Gerhardta a v rokoch 19761986 bol člen TOČR v Bratislave, Comba Petra Lipu a VV Systému. Koncom 70. rokov spolupracoval s Emilom Viklickým (CZ) (účasť na BJD 1979, 1985, Jazz Ost – West v Norimbergu 1984 a iné). V roku 1980 sa stáva spoluzakladateľom Československého jazzového kvarteta. V roku 1986 sa stal členom All Stars Big Band Karla Velebného a od roku 1986 je stálym členom Orchestra Gustava Broma. V rokoch 19911992 bol členom formácie The Quartet a v roku 1993 nasledovalo pôsobenie v skupinách Madre a Jazz Face Štěpána Markoviča. V roku 1995 účinkuje vo formácii Matúš Jakabčic Tentet (vystúpenie na BJD 1995, BHS 1996 a iné).

Diskografia 
 Diskografia Cyrila Zeleňáka

Slovenskí džezoví bubeníci
Slovenskí rockoví bubeníci
Prúdy (skupina)
Osobnosti zo Šarišských Bohdanoviec
Temné hmoty

Temné hmoty (v angl. His Dark Materials) je fantasy trilógia britského spisovateľa Philipa Pullmana obsahujúca knihy Zlatý kompas (The Golden Compass, 1995), Magický nôž (The Subtle Knife, 1997) a Jantárový ďalekohľad (The Amber Spyglass, 2000). Trilógia obsahuje fantasy prvky, napríklad duchovia a čary, ale tiež naráža na fyziku a ideu filozofie či teológie. Hlavnými hrdinami sú dve dospievajúce deti, Lyra Belacqua a Will Parry, ktoré putujú niekoľkými paralelnými vesmírmi. Kniha Jantárový ďalekohľad získala v roku 2001 Whitbreadovu cenu za najlepšiu britskú knihu roka pre deti.

Referencie 

Sfilmované knihy
The Breakers

The Breakers je slovenská bigbítová hudobná skupiny z Trnavy. Vznikla v roku 1965 zlúčením dvoch kapiel, a to Black Boys a Black White. Obsahom ich repertoáru boli skladby Chucka Berryho, The Beatles, The Rolling Stones, Troggs, The Kinks, Loving Spoonful, Sir Douglas Quintet a vlastné skladby. Ich prvý  koncert sa uskutočnil v roku 1966, v trnavskom divadle. Prvú zostavu tvorili Peter Bonzo Radványi - basgitara, ústna harmonika, spev, Fero Bartoš - sprievodná gitara, vokál, Laco Bartoš - sólo gitara, spev; Marian Remenár - bicie, vokál a Marian Mike Kramár - klávesy, vokál. V priebehu rokov 1966 až 1970 prišlo k viacerým personálnym zmenám, a to v dôsledku študijných povinností a vojenskej  prezenčnej  služby niektorých členov kapely. Vystriedali  sa  tu  hudobníci ako M. Macko, T. Šidlik, V. Bielko, F. Kesler, J. Moravec a ďalší. Po určitých peripetiách sa zloženie skupiny ustálilo do nasledovného zloženia : Peter Bonzo Radványi - sprievodná gitara, ústna harmonika, flauta, spev; Fero Kesler - basgitara, vokál; Fero Bartoš - sólo gitara, vokál; Tóno Šidlík - bicie, spev a Marian Mike Kramár - klávesy, vokál. V uvedenom zložení skupina účinkovala asi dva roky a zúčastnila sa mnohých koncertov vrátane účasti na bítovom festivale vo Viedni,kde zožala zaslúžený úspech. V roku 1971 sa skupina rozchádza. Po dlhej pauze sa v roku 2000 skupina znovu sformovala do pôvodného zloženia ich vzniku, pričom sa rozšírila o Paľa Opatovského - gitara, ústna harmonika, spev a Vlada Machalu - sólo gitara, vokál.

Slovenské hudobné skupiny
Hudobné skupiny z 1965
Left 4 Dead

Left 4 Dead je akčná počítačová hra a videohra žánru FPS.

Herné postavy

Survivors (Preživší) 
 Bill - Vietnamský veterán, ktorý slúžil v 1. špeciálnej jednotke americkej armády.
 Zoey - Bývalá študentka na vysokej škole vo Philadelphii.
 Louis - Pracoval ako analytik vo Franklin Brothers vo Philadelphii.
 Francis - Tvrdý motorkár, ktorý, podľa tetovaní, patrí do skupiny Hell's Legion.

Externé odkazy 
 Oficiálna stránka  

Valve Corporation
 
First-person shooter
Počítačové hry z 2008
Akčné počítačové hry a videohry
Hry pre Xbox 360
Nukleárna medicína

Nukleárna medicína je klinickým odborom, zaoberajúcim sa diagnostikou a liečbou pomocou otvorených žiaričov. Predmetom a cieľom nukleárnej medicíny je posudzovanie klinického stavu, funkcie a morfológie orgánov a tkanív in vivo (v živom organizme) po aplikácii rádiofarmaceutík. Taktiež predmetom je liečba pomocou rádiofarmaceutík a laboratórna diagnostika imunoanalytickými metódami.
Buxus (redakčný systém)

BUXUS je slovenský redakčný systém postavený na PHP s využitím frameworku Laravel. Vyvíja ho spoločnosť ui42 od roku 1999 a je teda najstarší slovenský CMS. BUXUS, umožňuje true inline editing, čiže editovanie a pridávanie jednotlivých stránok priamo – tak, ako sú zobrazené v prehliadači. Vďaka tomu, že časť kódu BUXUSu je na centrálnom serveri, môže byť tento redakčný systém upgradovaný nezávisle od jadra aplikácie. Súčasťou BUXUSU je tinyMCE3, čo je HTML editor integrovaný aj v iných CMS.

Základnú funkcionalitu BUXUSu možno rozšíriť prídavnými modulmi. K dispozícii sú moduly ako Fotogaléria, Knižnica dokumentov, Newsletter, Kalendár, E-shop, Privátna zóna, Workflow a ďalšie.

BUXUS používajú viaceré webové sídla verejnej správy, e-shopy, spravodajské portály a firemné webové sídla. Zoznam webov je na stránkach spoločnosti ui42 a BUXUS je tiež uvedený v pätičkách niektorých webov, ktoré na ňom bežia. Napríklad Ústredie práce, sociálnych vecí a rodiny, CK Firotour, e-shop Dedoles a ďalší.

Podľa stránky WhatCMS.org je CMS BUXUS ku dňu 5. marca 2020 na 337. mieste z celkových 498 detegovaných CMS (podľa počtu domén). Pre stránky s doménou .sk je podľa tohto rebríčka BUXUS na 13. mieste.

Pozri aj 
 Joomla
 Drupal
 Wordpress

Referencie

Externé odkazy 
 www.buxus.sk – oficiálna stránka produktu
 Informácie o CMS BUXUS na porovnávači cmsmatrix.org

Redakčné systémy
Softvér slovenského pôvodu
Internazionali BNL d’Italia 2009

Internazionali BNL d’Italia 2009 bol spoločný tenisový turnaj, ktorého mužská časť sa konala v dňoch od 28. apríla do 3. mája 2009 a ženská časť v dňoch od 3. do 10. mája 2009 na otvorených antukových dvorcoch v talianskom Ríme. Titul v dvojhre získal Španiel Rafael Nadal, ktorý vo finále porazil Srba N. Đokovića. Bol to jeho 36. titul v dvojhre na okruhu ATP.  Titul vo štvorhre získali Kanaďan Daniel Nestor a Srb Nenad Zimonjić, ktorí vo finále porazili americký pár Bob Bryan, Mike Bryan. Pre D. Nestora to bol 59. a pre N. Zimonjića 27. titul vo štvorhre na okruhu ATP. Titul v dvojhre žien získala Ruska Dinara Safinová, ktorá vo finále porazila Rusku S. Kuznecovovú. Bol to jej desiaty titul v dvojhre na okruhu WTA.  Titul vo štvorhre žien získali Taiwančanka Sie Šu-wej a Číňanka Pcheng Šuaj, ktoré vo finále porazili slovensko-japonský pár Daniela Hantuchová, Ai Sugijamová. Pre S. Sieovú to bol šiesty a pre Š. Pchengovú piaty titul vo štvorhre na okruhu WTA.

Víťazi

Dvojhra mužov 

 Rafael Nadal vs.  Novak Đoković 7-62 6-2

Dvojhra žien 

 Dinara Michajlovna Safinová vs.  Svetlana Alexandrovna Kuznecovová 6-3 6-2

Štvorhra mužov 

 Daniel Nestor /  Nenad Zimonjić vs.  Bob Bryan /  Mike Bryan 7-65 6-3

Štvorhra žien 

 Sie Šu-wej /  Pcheng Šuaj vs.  Daniela Hantuchová /  Ai Sugijamová 7-5 7-65

Externé odkazy 
Oficiálne stránky

 
Rome Masters
ATP World Tour 2009
WTA Tour 2009
Ženská dvojhra na Porsche Tennis Grand Prix 2009

Ženská dvojhra na Porsche Tennis Grand Prix 2009 sa hrala ako súčasť Porsche Tennis Grand Prix 2009 od 27. apríla do 3. mája 2009. Titul získala Ruska Svetlana Kuznecovová, ktorá vo finále porazila Rusku D. Safinovú 6-4 6-3. Bol to jej desiaty titul v dvojhre na okruhu WTA.

Nasadenie

Odmeny a body do rebríčka

Výsledky

Finále

Horná polovica

Dolná polovica

Kvalifikácia

Nasadenie

Odmeny a body do rebríčka

Výsledky

Externé odkazy 
 Turnaj na stránkach WTA

Porsche Tennis Grand Prix 2009
Ženská štvorhra na Porsche Tennis Grand Prix 2009

Ženská štvohra na Porsche Tennis Grand Prix 2009 sa hrala ako súčasť Porsche Tennis Grand Prix 2009 od 27. apríla do 3. mája 2009.  Titul získali Američanka Bethanie Matteková-Sandsová a Ruska Nadežda Petrovová, ktoré vo finále porazili argentínsko-taliansky pár Gisela Dulková, Flavia Pennettová 5-7 6-3 10-7. Pre B. Sandsovú to bol šiesty a pre N. Petrovovú 17. titul vo štvorhre na okruhu WTA.

Nasadenie

Odmeny a body do rebríčka

Výsledky

Externé odkazy
Turnaj na stránkach WTA

Porsche Tennis Grand Prix 2009
Grand Prix SAR La Princesse Lalla Meryem 2009

Grand Prix SAR La Princesse Lalla Meryem 2009 bol tenisový turnaj žien, ktorý sa konal v dňoch  od 27. do 2. mája 2009  na otvorených antukových dvorcoch v marockom meste Fes. Titul v dvojhre žien získala Španielka Anabel Medinová Garriguesová, ktorá vo finále porazila Rusku J. Makarovovú. Bol to jej deviaty titul v dvojhre na okruhu WTA.  Titul vo štvorhre žien získali Rusky Alisa Klejbanovová a Jekaterina Valerievna Makarovová, ktoré vo finále porazili rumunsko-ruský pár Sorana Cîrsteová, Marija Kirilenková. Pre A. Klejbanovovú to bol prvý a pre J. Makarovovú prvý titul vo štvorhre na okruhu WTA.

Víťazi

Dvojhra žien 

 Anabel Medinová Garriguesová vs.  Jekaterina Makarovová 6-0 6-1

Štvorhra žien 

 Alisa Klejbanovová /  Jekaterina Makarovová vs.  Sorana Cîrsteová /  Marija Kirilenková 6-3 2-6 10-8

Externé odkazy 
 Oficiálne stránky

 
Grand Prix SAR La Princesse Lalla Meryem
WTA Tour 2009
Ženská dvojhra na Grand Prix SAR La Princesse Lalla Meryem 2009

Ženská dvojhra na Grand Prix SAR La Princesse Lalla Meryem 2009 sa hrala ako súčasť Grand Prix SAR La Princesse Lalla Meryem 2009 od 27. apríla do 2. mája 2009. Titul získala Španielka Anabel Medinová Garriguesová, ktorá vo finále porazila Rusku J. Makarovovú 6-0 6-1. Bol to jej deviaty titul v dvojhre na okruhu WTA.

Nasadenie

Odmeny a body do rebríčka

Výsledky

Finále

Horná polovica

Dolná polovica

Kvalifikácia

Nasadenie

Odmeny a body do rebríčka

Výsledky

Externé odkazy 
 Turnaj na stránkach WTA

Grand Prix SAR La Princesse Lalla Meryem 2009
Ženská štvorhra na Grand Prix SAR La Princesse Lalla Meryem 2009

Ženská štvohra na Grand Prix SAR La Princesse Lalla Meryem 2009 sa hrala ako súčasť Grand Prix SAR La Princesse Lalla Meryem 2009 od 27. apríla do 2. mája 2009.  Titul získali Rusky Alisa Klejbanovová a Jekaterina Makarovová, ktoré vo finále porazili rumunsko-ruský pár Sorana Cîrsteová, Marija Kirilenková 6-3 2-6 10-8. Pre A. Klejbanovovú to bol prvý a pre J. Makarovovú prvý titul vo štvorhre na okruhu WTA.

Nasadenie

Odmeny a body do rebríčka

Výsledky

Externé odkazy 
 Turnaj na stránkach WTA

Grand Prix SAR La Princesse Lalla Meryem 2009
Galadriel (slovenská hudobná skupina)

Galadriel je dark/doom metalová hudobná skupina, založená v roku 1995 v Bratislave.

Zostava 
 Dodo Datel – vokály, basgitara
 Sona "Witch" Kozakova – vokály
 Tomax Gabris – gitara
 Mr. Appen – bicie

Bývalí členovia 
 Voloda Zadrapa (1995 – 1997) – gitara
 Chulo Malachovsky (1996 – 1999) – gitara
 Gabriel Holenka (1999 – 2001) – gitara
 J.S.K. – klávesy
 Fear – klávesy
 Erik Schmer (1997 – 1998) – klávesy
 Dr. Victor Gieci (1995 – 2003) – bicie
 Pyros (2004 – 2004) (Orkrist) – bicie
 Lubos Ducky "Hoyas" – bicie
 Iggy – bicie
 Matus Hanus – gitara
 Andrej Kutis – klavesy
 Adam Zelenay – bicie

Diskografia

LP 
 1997 Empire of Emptiness
 1999 The Mirror of Ages
 2000 Oblivion
 2002 From Ashes & Dust
 2004 World Under World
 2007 Renascence of Ancient Spirit
 2012 The 7th Queen Enthroned

Externé odkazy 
 www.galadriel.sk – oficiálna stránka skupiny
 www.metal-archives.com – stránka skupiny na Encyclopaedia Metallum
Dodo Ďatel (Galadriel) – ,,V gréckych štúdiách Grindhouse a Zero Tolerance sme sa naučili množstvo nových vecí…“ (rozhovor s Dodom)

Slovenské heavymetalové hudobné skupiny
Doommetalové hudobné skupiny
Hudobné skupiny z 1995
Studiti

Studiti sú východní mnísi žijúci podľa pravidiel prepodobného Teodora Studitu.

Studitské pravidlá (typikon) vznikali v Konštantínopole postupne od 5. storočia. Najväčšiu zásluhu na ich sformovaní má svätý Teodor Studita (759–826). Na Kyjevskú Rus ich priniesol svätý Teodóz Pečerský. V 17. storočí však boli všetky ukrajinské monastiere zjednotené podľa pravidiel sv. Bazila Veľkého. História studitov po ich obnovení siaha do začiatku 20. storočia, keď ukrajinský gréckokatolícky metropolita Andrej Šeptický inicioval obnovu východného mníšstva v Cirkvi. Na počiatku 2. svetovej vojny sa už v monastieroch nachádzalo 196 mníchov studitov. S príchodom komunizmu však boli monastiere zlikvidované. V r. 1973 sa ich archimandritom stal Ľubomyr Huzar - neskoršia hlava Ukrajinskej gréckokatolíckej cirkvi. V súčasnosti sa na Ukrajine nachádza okolo 77 mníchov studitov.

Deň sa u studitov skladá z 8 hodín modlitby, 8 hodín práce a 8 hodín odpočinku.

Stupne mníšskeho života u studitov v Univskej lavre sú kandidát, poslušník, archarij, riasofor, schimník (malá schima, veľká schima).

Ich hlavným centrom je lavra (monastier) Zosnutia presvätej Bohorodičky v Unive, neďaleko Ľvova. V Ľvove majú vydavateľstvo Svičado.

Podľa podobných pravidiel žijú aj mníšky studitky, ich hlavné centrum je v Ľvove.

Referencie

Externé odkazy 
 Св. Теодор Студит. Повчання монахам (Kindle Edition in Ukrainian) 
 Svätouspenská univská lavra
 Vydavateľstvo “СВІЧАДО”
 Univ – Svätouspenská univská lavra – rozprávanie o lavre a (dočasnom) mníšstve

Duchovné rády
Zasvätený život
Gréckokatolícka cirkev
Čotky

Čotky (, ) sú pomôcka – šnúra s uzlíkami – používaná pri Ježišovej modlitbe. Ich pôvod je pripisovaný sv. Pachomiovi. Zvyčajne majú 100 uzlíkov, malé 33 uzlíkov. Výnimočne môžu mať aj iný počet – napr. 50 alebo 300. Veľké čotky sú zvyčajne delené po 10 uzlíkoch (ruská tradícia), prípadne 25 (grécka tradícia), niekedy po 33 uzlíkoch. Číslo 33 symbolizuje 33 rokov života Ježiša Krista na zemi. Materiálom na výrobu čotiek zvykne byť vlna čiernej farby.

Nosenie čotiek pripomína každému kto ich nosí, že sa máme všetci modliť bez prestania podľa slov apoštola Pavla: „Bez prestania sa modlite“ (1 Sol 5,17).

Referencie

Pozri aj 
 Ježišova modlitba
 Pátričky

Iné projekty

Externé odkazy 
 Čotky

Pravoslávne výhonky
Pravoslávne cirkvi
Gréckokatolícka cirkev